stanford-oval/wikipedia huggingface dataset:
Vodek Sadalski

Vodek Sadalski vuonna 1986.
Włodzimierz ”Vodek” Sadalski (s. 29. elokuuta 1949) on Puolan liitonselvennä koulutus- ja urheilujohtaja sekä entinen lentopallovalmentaja ja pelaaja, joka valmensi kaudella 2008 Savonlinnan East Volleyta lentopallon 1-sarjassa. Pelaajaurallaan Sadalski pelasi passarina voittaen olympiakultaa Montrealin olympialaisissa vuonna 1976 ja maailmanmestaruuden 1974 Meksikossa. Häntä pidetään yhtenä Puolan kaikkien aikojen parhaista passareista.
Valmennusura

Pelaajauransa jälkeen Sadalski suuntasi Suomeen pelaamaan mestaruussarjaan Kokkolan Tiikereissä syksyllä 1979, seuraavalla kaudella 1980-81 Sadalski ryhtyi Kokkolan Tiikereiden pelaajavalmentajaksi, jona hän toimi myös kaksi seuraavaa kautta. Tiikereiden pudottua mestaruussarjasta hän ryhtyi[lähde? ] valmentamaan kakkossarjaan Ylivieskan Kuulaa. Ylivieskasta hänet hankittiin mittavien neuvotteluiden jälkeen Seinäjoen Maila-Jussien riveihin 1-sarjaan valmentamaan. Maila-Jussit nousi Sadalskin opeilla SM-sarjaan heti ensimmäisellä kaudella. Hän hyödynsi joukkueen harjoituksissa etenkin kotimaataan Puolaa, missä joukkue leireili erittäin paljon ja pelasi sikäläisiä huippujoukkueita vastaan. Kaudella 1985 Maila-Jussit otti Suomen Cupin voiton, jonka jälkeen se eteni kaksi kertaa peräkkäin Suomen mestaruuteen kausilla 1986 ja 1987. Tämän jälkeen Maila-Jusseilla koittivat laihemmat vuodet loukkaantumisten ja pelaajapulan takia, ja myös Sadalski oli lähtemässä Seinäjoelta. Hän toimi viimeisinä vuosinaan Seinäjoen Lyseon lentopallo-opettajana.[lähde? ] Tämän jälkeen Wlodzimierz Sadalski toimi Suomen miesten maajoukkueen päävalmentajana vuosina 1987–1992.
Sadalski on valmentanut urallaan myös muun muassa Kokkolan Tiikereitä, Salon Piivolleyta, Raision Loimua ja monia muita seuroja Suomessa. Savonlinnan East Volleyta hän on valmentanut vuosina 2001–2003 sekä kaudesta 2005 lähtien.
Muuta

Sadalski oli äärimmäisen vaativa valmentaja. Ei ollut harvinaista, että pelaaja lähti harjoituksista kotiin ennen muita miettimään treenien tarkoitusperiä.[lähde? ]
Willemijn Bos

| Mitalit | Mitalit | Mitalit |  |
| --- | --- | --- | --- |
|  Willemijn Bos |  Willemijn Bos |  Willemijn Bos |  |
Maa:   Alankomaat
Naisten maahockey
|  Olympialaiset  |  Olympialaiset  |  Olympialaiset  |  |
|  Hopeaa | Rio de Janeiro 2016 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Den Haag 2014 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Mönchengladbach 2011 |  |  |
|  Hopeaa | Lontoo 2015 |  |  |
|  Pronssia | Boom 2013 |  |  |
Willemijn Bos (s. 2. toukokuuta 1988 Eelde) on alankomaalainen maahockeypelaaja ja olympiamitalisti. Hän oli mukana Alankomaiden olympiahopeaa saavuttaneessa joukkueessa Rio de Janeirossa 2016.
Bos pelasi Alankomaiden maajoukkueessa ensimmäisen maaottelunsa kesäkuussa 2011. Hän on pelannut 106 maaottelua ja tehnyt niissä kaksi maalia. Nivelsidevamma viimeisessä olympialaisia edeltäneessä harjoitusottelussa esti hänen matkansa Lontoon olympialaisiin 2012 mutta neljä vuotta myöhemmin hän sai Rion kisoista olympiamitalin, minkä jälkeen hän luopui maajoukkuetehtävistä. Hän on MM-kilpailuissa voittanut kultaa kotikisoissa Den Haagissa 2014. Champions Trophyssa saavutuksina on kultaa vuonna 2011, hopeaa vuonna 2016 sekä pronssia vuosina 2012 ja 2014. EM-kilpailuissa hän on voittanut kultaa vuonna 2011 sekä saanut hopeaa vuonna 2015 ja pronssia vuonna 2013.
Bos edustaa vuonna 2018 seuratasolla Larenia. Aiemmin hän on pelannut GHHC Groningenissa. Hän on pelipaikaltaan puolustaja.
Wild Frontier

| Wild Frontier Gary Moore |
| --- | --- | --- |

Studioalbumin tiedot
 Julkaistu: 1987
 Tyylilaji: hard rock, blues rock
 Kesto: 75.00
 Levy-yhtiö: EMI
Gary Mooren muut julkaisut
| Run for Cover 1985 | Wild Frontier 1987 | After the War 1989 |
Wild Frontier on Gary Mooren vuonna 1987 julkaisema rock-albumi.
Kappaleet

Over the Hills And Far Away – 5.22
Wild Frontier – 4.14
Take a Little Time – 4.05
The Loner – 5.56
Friday On My Mind – 4.12
Strangers In the Darkness – 4.38
Thunder Rising – 5.43
Johnny Boy – 3.13
Over the Hills and Far Away (12" Version) – 7.26
Wild Frontier (12" Version) – 6.41
Crying In the Shadows – 5.09
Bonuskappaleet
The Loner (Extended Mix) – 7.16
Friday On My Mind (12" Version) – 6.15
Out In the Fields (Live) – 5.28
Valtatie 6 (Viro)

Valtatien kulku Viron kartalla.
Valtatie 6 Ristikülassa.
Valtatie 6 kulkee Valgan keskustasta Hummulin, Tõrvan, Karksi-Nuian, Abja-Paluojan, Tihemetsan ja Kilingi-Nõmmen kautta Pärnun eteläpuolelle Häädemeesten kunnan Reiun kylään valtatielle 4. Tie kulkee Valgan pohjoispuolella noin 10 kilometrin matkan aivan Latvian rajan tuntumassa. Valtatie on 124,8 kilometriä pitkä.
Tien kulku

Valtatie 6 kulkee kolmen maakunnan ja seuraavien kuntien kautta:
Tien kulku > Valgamaa

Valgan kunta
Tõrvan kunta
Tien kulku > Viljandimaa

Mulgin kunta
Tien kulku > Pärnumaa

Saarden kunta
Häädemeesten kunta
William Bateson

William Bateson
William Bateson (8. elokuuta 1861 – 8. helmikuuta 1926) oli brittiläinen luonnontieteilijä ja perinnöllisyystieteen perustaja. Bateson otti ensimmäisenä käyttöön genetiikka-sanan ja sen ohessa monia muita perinnöllisyystieteen termejä.
Bateson täydensi Gregor Mendelin uudelleen löydettyä perinnöllisyystieteellistä aineistoa ja tuki vahvasti hänen peruskäsitystään genetiikasta. Hän myös käänsi Mendelin työn englannin kielelle.
Bateson ei aluksi hyväksynyt havaintoja geenien ja kromosomien välisestä yhteydestä, mutta lopulta vuonna 1922 myönsi olleensa asian suhteen väärässä nähtyään Thomas Hunt Morganin kokeet banaanikärpästen parissa.
Gregory Bateson (1904–1980) oli William Batesonin poika.
Valikoituja teoksia

Materials for the Study of Variation, 1894
Mendel's Principles of Heredity, 1902
Problems of Genetics, 1913
Aiheesta muualla

William Bateson (englanniksi)
Valtatie 5 (Viro)

Valtatien kulku Viron kartalla.
Valtatie 5 Udrikun kylässä Kadrinan kunnassa.
Valtatie 5 kulkee Viron poikki Pärnusta Rakvereen. Se alkaa valtatieltä 4 ja kulkee Vändran, Türin, Paiden, Tapan, Kadrinan ja Rakveren kaupungin kautta Rakveren kunnan Sõmeruun valtatielle 1.  Valtatie on 184,6 kilometriä pitkä.
Tien kulku

Valtatie 5 kulkee seuraavien maakuntien ja kuntien läpi:
Tien kulku > Pärnumaa

Pärnun kaupunki
Torin kunta
Põhja-Pärnumaan kunta
Tien kulku > Järvamaa

Türin kunta
Paiden kaupunki
Järvan kunta
Tien kulku > Länsi-Virumaa

Tapan kunta
Kadrinan kunta
Rakveren kaupunki
Rakveren kunta
Xx

XX tai xx tarkoittaa seuraavia asioita:
englannintäysiverinen, hevosen nimeen liitettävä rotumerkintä xx, brittiläinen hevosrotu
20, roomalaisin numeroin XX, lukusana
XX, Mushroomheadin albumi vuodelta 2001
XX, Elonkerjuun albumi vuodelta 2019
Wild Love

| ”Wild Love” Faul & Wad Ad |
| --- | --- | --- |

Singlen tiedot
 Julkaistu: 1. kesäkuuta 2018
 Formaatti: digitaalinen lataus, suoratoisto
 Tuottaja(t): Faul & Wad Ad
 Tyylilaji: dance-pop, trooppinen house
 Kesto: 03.17
 Levy-yhtiö: Spinnin' Records
Faul & Wad Adin muut singlet
| ”Something New” 2014 | ”Wild Love” 2018 | ”Tokyo” 2018 |
Wild Love on ranskalaisen DJ-tuottajaduo Faul & Wad Adin musiikkikappale. Sen julkaisi Spinnin' Records digitaalisesti ladattavana singlenä 1. kesäkuuta 2018. Singlen kansikuvan on toteuttanut ranskalainen katutaiteilija "Marko 93 Dark Vapor", jonka he tapasivat eräänä päivänä San Franciscon kaduilla kävellessään.
Kappaleelle on toteutettu myös musiikkivideo, joka julkaistiin singlen julkaisupäivänä. Videolla seurataan nuorta tyttöä, joka saa kaikki vastaantulijat tanssimaan kappaleen tahdissa. "Wild Love" ei ole päässyt julkaisunsa jälkeen lainkaan singlelistoille.
Kappalelista

Digitaalinen lataus
Wild Love - 3:17
Xylophagomorpha

| Xylophagomorpha |
| --- | --- |
 Coenomyia ferruginea
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Kärpäset Brachycera
Osalahko::  Xylophagomorpha  Fallén, 1815
Heimot
 Pantophthalmidae  Xylophagidae 
Katso myös
   Xylophagomorpha Wikispeciesissä   Xylophagomorpha Commonsissa 
Infobox OKNimi-testi OK: 
Xylophagomorpha on pieni ja vähälajinen kärpästen osalahko.
Osalahko kattaa kaksi heimoa, jotka ulkoasultaan eroavat toisistaan suuresti. Xylophagidae-heimo on maailmanlaajuinen. Aikuiset yksilöt ovat 2–25 millimetriä pitkiä, yleensä tummia tai keltaisenkirjavia hoikkia ja karvattomia kärpäsiä, jotka aterioivat kukissa. Toukat ovat lahonsyöjiä ja elävät lahopuussa. Pantophthalmidae-heimon 21 lajia ovat puhtaasti neotrooppisia. Aikuiset yksilöt ovat erittäin kookkaita paarmamaisia kärpäsiä, joiden suuosat ovat surkastuneet, eikä aikuinen yksilö syökään enää mitään. Toukat kaivertavat käytäviä lahoaviin puihin.
Volodymyr Troškin

| Mitalit | Mitalit | Mitalit |  |
| --- | --- | --- | --- |
|  Troškin vuonna 2011. |  Troškin vuonna 2011. |  Troškin vuonna 2011. |  |
Maa:   Neuvostoliitto
Miesten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Montréal 1976 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Belgia 1972 |  |  |
Volodymyr Mykolaiovytš Troškin (ukr. Володимир Миколайович Трошкін, ven. Владимир Николаевич Трошкин, Vladimir Nikolajevitš Troškin, 28. syyskuuta 1947 Jenakijeve, Ukrainan SNT – 5. heinäkuuta 2020) oli ukrainalainen, maajoukkuetasolla Neuvostoliittoa edustanut, jalkapalloilija, olympia- ja EM-mitalisti.
Troškin saavutti Neuvostoliiton maajoukkueessa olympiapronssia Montréalissa 1976 ja EM-hopeaa Belgiassa 1972. Seurajoukkueissaan hän voitti Cup-voittajien cupin mestaruuden ja UEFA Super Cupin mestaruuden vuonna 1975. Troškin kuoli 72-vuotiaana 5. heinäkuuta 2020.
Aiheesta muualla

Kuvia tai muita tiedostoja aiheesta Volodymyr Troškin Wikimedia Commonsissa
Volodymyr Troškin Kansainvälinen olympiakomitea. (englanniksi)
Xylokériza

| Xylokériza Ξυλοκέριζα |
| --- | --- |
 Xylokériza
 Koordinaatit: 37°52′56″N, 22°56′33″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Korinthia
Kunta:  Kórinthos
Hallinto:  
 – Asutustyyppi:  kylä
 – Kallikrates-koodi:  4201010401
Korkeus:  83 m
Väkiluku (2011):  849
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Xylokériza (kreik. Ξυλοκέριζα; transl. myös Xilokériza) on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kylän väkiluku on 849 (vuonna 2011).
Xylokérizan kylä sijaitsee Óneia-vuoren eli ”Xylokérizan vuoren” pohjoispuolella noin kahdeksan kilometriä etelään Kórinthoksen kaupungista. Se on rakennettu noin 83 metrin korkeuteen merenpinnasta laskettuna. Xylokériza muodostaa myös laajemman kyläyhdyskunnan (Τοπική Κοινότητα Ξυλοκερίζης, Topikí Koinótita Xylokerízis), johon kuuluvat varsinaisen Xylokérizan kylän lisäksi kylät Agía Paraskeví, Ágios Dimítrios, Kechriés, Panórama ja Thymarióna. Koko yhdyskunnan väkiluku on 1 316.
Vakka-Suomen seutukunta

| Vakka-Suomen seutukunta |
| --- | --- |

 sijainti 
Väkiluku:  30 823 36:nneksi suurin 31.12.2021 
Vakka-Suomi (ruots. Nystadsregionen) on yksi Suomen seutukunnista, ja sen EU:n alueluokittelun mukainen LAU 1 -numero on 024. Seutukuntaan kuuluvat Uudenkaupungin ja Laitilan kaupungit sekä neljä muuta kuntaa.
Seutukuntaan ovat kuuluivat vuoteen 2007 asti Mietoinen ja Mynämäki. 1. tammikuuta 2007 Mietoinen yhdistyi Mynämäen kanssa ja samalla Mynämäki siirtyi Turun seutukuntaan.
Kunnat

| Vaakuna | Kunta | Väkiluku (2024) | Maa- pinta-ala (km²) | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Kustavi | 946 | 166 | 6 | 5.3 % | 93 % | 1,9 % | 5 % |
|  | Laitila | 8 475 | 532 | 16 | 8.1 % | 87 % | 0,3 % | 12 % |
|  | Pyhäranta | 1 927 | 144 | 13 | 9.1 % | 97 % | 0,5 % | 3 % |
|  | Taivassalo | 1 695 | 140 | 12 | 6.9 % | 93 % | 1,1 % | 7 % |
|  | Uusikaupunki | 14 887 | 503 | 30 | 8.6 % | 92 % | 0,4 % | 8 % |
|  | Vehmaa | 2 268 | 189 | 12 | 9.5 % | 93 % | 0,5 % | 5 % |
|  | yhteensä | 30 198 | 1 674 | 18 |  | 91 % | 0,5 % | 8 % |
Kuntaliitokset

Vakka-Suomessa on tehty neljä kuntaliitosta, joissa kaikissa on ollut kyse Uudenkaupungin ja jonkin sen naapurikunnan liitoksesta. Kaikki liitokset ovat ajalta ennen seutukunnan perustamista. Suluissa olevat vuosiluvut tarkoittavat vuotta, jolloin kuntaliitos tapahtui.
Uudenkaupungin maalaiskunta (ei vaakunaa) (1969)
Pyhämaa (1974)
Lokalahti (1981)
Kalanti (1993)
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1975 lähtien. Käytetty aluejako on 1.1.2021 tilanteen mukainen.
| Vakka-Suomen seutukunnan väestönkehitys 1975–2020 |
| --- | --- | --- | --- | --- |
| Vuosi |  |  | Asukkaita |  |
| 1975 | 1975 |    | 34 157 | 34 157 |
| 1980 | 1980 |    | 34 673 | 34 673 |
| 1985 | 1985 |    | 35 450 | 35 450 |
| 1990 | 1990 |    | 36 062 | 36 062 |
| 1995 | 1995 |    | 34 690 | 34 690 |
| 2000 | 2000 |    | 33 519 | 33 519 |
| 2005 | 2005 |    | 32 121 | 32 121 |
| 2010 | 2010 |    | 31 461 | 31 461 |
| 2015 | 2015 |    | 30 970 | 30 970 |
| 2020 | 2020 |    | 30 753 | 30 753 |
Lähde: Tilastokeskus.
Aiheesta muualla

Vakka-Suomen seutukunta ( Arkistoitu – Internet Archive)
Kustavin kotisivut
Laitilan kotisivut
Pyhärannan kotisivut
Taivassalon kotisivut
Uudenkaupungin kotisivut
Vehmaan kotisivut
Vakka-Suomen Kehityskeskus (toimimaton linkki) (Arkistoitu – Internet Archive)
Varsinais-Suomen maakunnan seutukunnat
Loimaan seutukunta
Salon seutukunta
Turun seutukunta
Turunmaan seutukunta
Vakka-Suomen seutukunta
X40

| X40 |
| --- | --- |

Perustiedot
Tyyppi:  sähkömoottorijuna
Liikennöitsijä:  SJ
Valmistaja:  Alstom
Lukumäärä:  43
Valmistusvuodet:  2004–2008
Tekniset tiedot
Huippunopeus:  200 km/h
X40 on Alstomin valmistama moottorivaunujuna, jota liikennöi SJ. Junayksiköitä on yhteensä 43 kappaletta. Junat otettiin käyttöön vuonna 2006.
Aiheesta muualla

Kuvia tai muita tiedostoja aiheesta X40 Wikimedia Commonsissa
Xylocopa darwini

| Xylocopa darwini |
| --- | --- |
 Xylocopa darwini -naaras Scalesia-suvun kasvin kukalla.
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Hoikkatyviset Apocrita
Yläheimo::  Apoidea
Heimo::  Aitomehiläiset Apidae
Suku::  Rautamehiläiset Xylocopa
Laji::  darwini
Kaksiosainen nimi
 Xylocopa darwini  Cockerell, 1926 
Katso myös
   Xylocopa darwini Wikispeciesissä   Xylocopa darwini Commonsissa 
Infobox OKNimi-testi OK: 
Xylocopa darwini on rautamehiläisiin kuuluva pistiäislaji. Se on kotoperäinen Galápagossaarilla ja saarten ainoa mehiläislaji, jota tavataan siellä luonnollisesti. Se onkin saariston tärkeimpiä pölyttäjähyönteisiä. Se on myös monipuolinen pölyttäjä, sillä se vierailee monilla hyvin erilaisilla saariston kasveilla.
X. darwini on kehittynyt jostain Amerikan mantereelta Galápagossaarille levinneestä rautamehiläislajista. Sen alkuperää ei kuitenkaan ole tiedossa, mutta rautamehiläiset ovat tulleet mahdollisesti jonkin ajopuun mukana, sillä suvun lajit pesivät puiden rungoissa ja oksissa. Haplotyyppitutkimuksen perusteella X. darwini -lajin esivanhemmat levisivät Galápagossaarille kahdessa aallossa. Ensimmäinen aalto tuli keskisille ja läntisille saarille ja toinen aalto Españolalle ja San Cristobálille.
Viljo Teräs

Viljo Aleksander Teräs (ent. Träsk, 11. syyskuuta 1892 Helsinki – 7. lokakuuta 1955) oli suomalainen taidemaalari.
Teräs opiskeli Taideteollisessa keskuskoulussa 1911–1912 ja Suomen Taideyhdistyksen piirustuskoulussa 1912–1914. Hän osallistui Suomen Taiteilijain näyttelyihin vuosina 1914, 1917 ja 1920. Hänen töitään oli näytteillä ulkomailla Moskovassa 1934 ja Riiassa 1935. Teräs työskenteli lavastajana.
Palkinnot

II palkinto dukaattikilpailussa 1921
Aiheesta muualla

Suomalaisen kuvataiteen bibliografia : Viljo Teräs
XAPI

xAPI (Experience API tai TinCan API) on sähköiseen oppimiseen liittyvä ohjelmointirajapinta. Sen välityksellä erilaiset oppimiskokemukset ja oppimista seuraavat järjestelmät voivat keskustella keskenään. Oppimistehtävät kuten esimerkiksi videon katsominen, verkkomateriaalin lukeminen, testien suorittaminen, mobiilipelien pelaaminen tai valmennuspäivään osallistuminen voidaan koostaa ja taltioida jatkokäsittelyä ja tulkintaa varten tietokantaan (Learning Record Store, LRS). LRS-järjestelmä voi olla olemassa itsenäisenä tai se voi sisältyä perinteiseen verkko-oppimisympäristöön.
Kuvaus

xAPI on kehitetty SCORM (Sharable Content Object Reference Model) -standardin seuraajaksi. SCORM on laajalti käytössä oleva tapa paketoida verkossa opiskeltavaa sisältöä . Sen rajoituksena voidaan kuitenkin pitää sitä, että oppimiskokemusten seuranta rajoittuu vain yksittäiseen oppijaan, joka toimii yksittäisen verkkosisällön, selaimen ja oppimisympäristön sisällä .
xAPI:n avulla koulutusten tarjoajille tulee mahdolliseksi muun muassa seurata oppimista muuallakin kuin verkkoselaimessa , kuten mobiilipeleissä, simulaatioissa sekä kasvokkain tapahtuvissa koulutuksissa. Oppimissuoritteita voidaan seurata myös alusta- ja järjestelmäriippumattomasti (esim. suoritus aloitetaan mobiililaitteella ja viedään loppuun tietokoneella).
Teknisesti xAPI on avoimeen lähdekoodiin perustuva REST-pohjainen Web service-rajapinta, jonka sisältö kuvataan JSON JavaScript Object Notation -muodossa. JSON-lausekkeet ovat yksinkertaisimmillaan muotoa "joku teki jotain" eli "aktori-verbi-objekti".
X87

x87 tarkoittaa Intelin IA-32-yhteensopivan x86-sarjan suorittimien käyttämiä matematiikkasuorittimia (FPU) ja niiden käyttämää konekieltä.
Matematiikkasuoritin oli erikseen ostettava apusuoritin, joka liitettiin varsinaisen suorittimen rinnalle emolevylle. Jokainen suoritinmalli vaati erillisen, sen kanssa yhteensopivan matematiikkasuorittimen. Esimerkiksi Intel 8086 käytti Intel 8087 -matematiikkasuoritinta, 80286 80287-matematiikkasuoritinta jne.
Intel i486 oli ensimmäinen suoritin, jossa matematiikkasuoritin integroitiin samalle piisirulle. Siitä oli myös halvempi rinnakkaismalli i486SX, joka ei sisältänyt matematiikkasuoritinta, mutta jonka rinnalle sai erikseen sellaisen ostaa. Kuitenkin kaikki Intelin matematiikkasuorittimet sisälsivät pääasiassa samat ominaisuudet ja niiden käyttämä konekieli oli sama.
Intel C80287 6 MHz versio
Intel i386 ja i387 DX
Intel i487 SX
Arkkitehtuuri

x87 FPU on IA-32 suorittimesta erillinen suoritusympäristö. Se sisältää kahdeksan liukulukurekisteriä, rekisterit, jotka osoittavat viimeisen suoritettuun käskyyn ja dataan ja tila- ja ohjausrekistereitä. x87 suorittaa käskyjä suorittimen lukemasta käskyvirrasta.
x87:n liukulukurekisterit ovat 80 bittiä leveitä, mikä vastaa laajennetun kaksoistarkkuuden (double extended-precision) liukulukua. Muut liukulukuformaatit ovat 24-bittiä pitkä yksinkertaisen tarkkuuden luku ja 53-bittiä pitkä kaksinkertaisen tarkkuuden luku. Lisäksi käskykanta tukee BCD-koodattuja kokonaislukuja. Kaikki luetut luvut (myös kokonaisluvut) muunnetaan laajennetun kaksoistarkkuuden luvuiksi rekistereihin ladattaessa. Muistiin tallennettavat luvut muunnetaan takaisin haluttuun muotoon.
x87 käyttää rekistereitä pinona. Latauskäsky lataa luvun pinon päälle ja tallennus tallentaa päällimmäisen luvun. Kuitenkin suorittimessa on käskyt, joilla muillakin kuin päällimmäisellä luvulla voidaan laskea. Kaikki viittaukset rekistereihin tapahtuvat suhteessa päällimmäiseen rekisteriin. Jos rekisteriin ladataan ylimääräinen luku, kierähtää rekisteripino ympäri. Tällöin nostetaan keskeytys pinon yli/alivuodosta.
Koska matematiikkasuoritin on erillinen yleiskäyttöisestä suorittimesta, sen rekistereihin eivät vaikuta aliohjelmakutsut, jotka tallentavat normaalit rekisterit. Matematiikkasuorittimen tila on tallennettava erikseen FSAVE/FNSAVE -käskyillä jos se halutaan tehdä.
Pentium Pro -mallista (P6-perhe) lähtien x87-konekieli tukee ehdollisia haarautumisia ja ehdollisia siirtoja kahden liukuluvun vertailulla. Intelin Pentium MMX uusilla MMX-SIMD-käskyllä otti x87-FPU:n rekisterit MMX-käskyjen käyttöön. Käytettäessä MMX-käskyjä ja x87-liukulukukäskyjä sekaisin täytyy ohjelmoijan erityisesti hallita suorittimen toimintatilaa.
Intelin Pentium III (1999) sisälsi uuden SSE-käskykannan, joka mahdollisti liukulukujen rinnakkaisen vektorilaskennan uusissa 128-bittisissä rekistereissä, tosin käskykanta tuki ainoastaan 32-bitin tarkkuuden liukulukuja. SSE2-käskykanta Pentium 4:ssa (2001) laajensi vektorikäskyt 64-bitin tarkkuuden liukuluvuille.
SSE2 ei täysin korvannut x87-käskykantaa, toisaalta sitä harvemmin käytetään sen hitauden vuoksi.
Västanforsin kirkko

| Västanforsin kirkko Västanfors kyrka |
| --- | --- |

Kirkkokunta:  Ruotsin kirkko
Hiippakunta:  Västeråsin hiippakunta
Seurakunta:  Västanfors-Västervåla församling
Rakentamisvuosi:  1830
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Västanforsin kirkko (ruots. Västanfors kyrka) on Ruotsissa Fagerstan kunnassa sijaitseva kirkkorakennus. Kirkko on vihitty käyttöön vuonna 1830. Sitä ennen paikalla sijaitsi 1640-luvulla rakennettu puukirkko.
Aiheesta muualla

Kuvia tai muita tiedostoja aiheesta Västanforsin kirkko Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Västanfors kyrka
Käännös suomeksi
Västankärrin kartano

Västankärrin kartano on kartano Kemiönsaaren kunnassa.
Kartanon puinen päärakennus on osin 1700-luvulta, mutta sen empiretyylinen ulkoasu on peräisin 1800-luvulta. Kartanon pihapiirissä on 1800-luvulla tehdyt tiiliset viljamakasiini ja tallit.
Kartano on perustettu yhdistämällä Västankärrin ja Österkärrin kylien maat 1620-luvulla. Kartano nautti säterivapautta vuoteen 1681 asti, jolloin se peruutettiin kruunulle. Kartanosta tehtiin kaksikertainen ratsutila, joka on ostettu perinnöksi vuonna 1757.
Kartanon alueella käytiin Suomen sodan aikana Västankärrin taistelu, mistä muistona on peltoaukean reunassa neljä suurta tammea, jotka perimätiedon mukaan istutettiin taistelussa kuolleiden haudalle.
Aiheesta muualla

Westankärrin kartano
Uusi-Seelanti olympialaisissa

Uusi-Seelanti osallistui olympialaisiin omalla joukkueella ensimmäisen kerran Antwerpenissa 1920. Vuosien 1908 ja 1912 olympialaisissa uusiseelantilaiset kilpailivat australialaisten kanssa yhteisessä Australaasian joukkueessa. Talviolympialaisiin maa osallistui ensimmäisen kerran Oslossa 1952.
Maan menestyksekkäimmät urheilumuodot olympialaisissa ovat yleisurheilu, purjehdus, soutu, melonta ja ratsastus. Eniten olympiamitaleja saavuttanut uusiseelantilainen on kenttäratsastaja Mark Todd, joka sai kaksi kultaa, yhden hopean ja kolme pronssia kesäolympialaisissa 1984–2012. Eniten kultamitaleja on voittanut meloja Ian Ferguson, joka saavutti yhteensä neljä kultaa ja yhden hopean Los Angelesissa 1984 ja Soulissa 1988. Hänen parinaan melonut Paul MacDonald saavutti samoissa kisoissa kolme kultaa, yhden hopean ja yhden pronssin. Blyth Tait saavutti kenttäratsastuksessa neljä mitalia, joista yksi oli kultaa, 1992–1996. Peter Snell voitti kaikkiaan kolme kultamitalia keskimatkan juoksussa Roomassa 1960 ja Tokiossa 1964. Talviolympialaisissa maan ensimmäinen mitalisti oli Annelise Coberger, joka sai hopeaa pujottelussa Albertvillessä 1992.
Monista muista maista poiketen Uusi-Seelanti ei maksa rahallista palkkiota olympiamitaleita voittaneille urheilijoille.
Olympiamitalistit > Talviolympialaiset

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 2 Hopeaa | Annelise Coberger | 1992  1992 Albertville |  Alppihiihto | Naisten pujottelu |
Lähteet: